Όλη η ανθρώπινη ζωή,
όλη η ζωή, εξαρτάται απο τα φυτά.
Αφήστε με να σας πείσω για αυτό μέσα σε λίγα δευτερόλεπτα.
Σκεφτείτε για μισό λεπτό.
Δεν έχει σημασία αν ζείτε σ'ένα μικρό χωριό στην Αφρική,
ή σε μία μεγάλη πόλη,
όλα επιστρέφουν στα φυτά στο τέλος.
Είτε είναι για φαγητό, φάρμακα,
καύσιμα, κατασκευές, ρουχισμό, όλα τα προφανή πράγματα,
είτε είναι για πνευματικά ή ψυχαγωγικά πράγματα
τα οποία σημαίνουν τόσα πολλά σε εμάς,
ή είτε είναι για την δημιουργία - σχηματισμό εδάφους,
ή η επίδρασή τους στην ατμόσφαιρα,
ή για παραγωγή.
Διάολε, ακόμα και τα βιβλία φτιάχνονται απο φυτά.
Όλα αυτά τα πράγματα, επιστρέφουν στα φυτά.
Και χωρίς αυτά δεν θα ήμασταν εδώ.
Τώρα τα φυτά απειλούνται.
Απειλούνται λόγω της αλλαγής του κλίματος.
Επίσης απειλούνται γιατί μοιράζονται τον πλανήτη
με ανθρώπους σαν εμάς.
Και άνθρωποι σαν εμάς θέλουν να κάνουν πράγματα τα οποία καταστρέφουν τα φυτά,
και το περιβάλλον τους.
Και είτε είναι για παραγωγή τροφής
ή λόγω της εισαγωγής ξένων ειδών
σε μέρη τα οποία δεν θα έπρεπε να βρίσκονται,
ή γιατί το περιβάλλον τους χρησιμοποιείται για άλλους σκοπούς,
όλα αυτά σημαίνουν ότι τα φυτά πρέπει να προσαρμοστούνε,
ή να πεθάνουν, ή να μετακινηθούν.
Και για τα φυτά είναι λίγο δύσκολο να μετακινηθούν
γιατί μπορεί να βρίσκονται πόλεις και άλλα πράγματα στο δρόμο τους.
Έτσι αν όλη η ανθρώπινη ζωή εξαρτάται απο τα φυτά,
δεν είναι λογικό ότι ίσως θα πρέπει να προσπαθήσουμε να τα σώσουμε;
Πιστεύω ότι πρέπει.
Και θέλω να σας πω για ένα σχέδιο για να σωθούν τα φυτά.
Και ο τρόπος που σώζεις φυτά
είναι αποθηκεύοντας σπόρους.
Γιατί οι σπόροι, σ'όλη την ποικιλομορφία τους,
είναι το μέλλον των φυτών
Όλη η γενετική πληροφορία των μελλοντικών γενεών των φυτών
είναι στους σπόρους.
Οπότε εδώ είναι το κτήριο.
Μοιάζει σαν κοινό κτήριο.
Αλλά έχει πολλούς ορόφους υπογείως.
Και είναι η μεγαλύτερη τράπεζα σπόρων στον κόσμο.
Και δεν υπάρχουν μόνο στην βόρεια Αγγλία,
αλλά έχουν διανεμηθεί σε όλο τον κόσμο. Θα μιλήσω για αυτό.
Η εγκατάσταση αντέχει πυρηνικό χτύπημα.
Και ο Θεός να μας φιλάει αν θα πρέπει να αντέξουμε κάτι τέτοιο.
Έτσι αν είναι να φτιάξεις μια τράπεζα σπόρων, θα πρέπει να αποφασίσεις
τι θα αποθηκεύσεις σε αυτήν. Σωστά;
Και αποφασίσαμε ότι θα αποθηκεύσουμε πρώτα απ'όλα,
τα είδη τα οποία είναι υπό εξαφάνιση.
Και αυτά είναι είδη που ζούν σε ξηρά περιβάλλοντα.
Έτσι πρώτα απ'όλα συνάψαμε συμφωνίες
με 50 διαφορετικές χώρες.
Το οποίο σημαίνει να διαπραγματεύεσαι με αρχηγούς κρατών,
και γραμματείς κρατών σε 50 χώρες
να υπογράψουν συνθήκες.
Έχουμε 120 ιδρύματα εταίρους σε όλο τον κόσμο,
σε όλες τις χώρες χρωματισμένες με πορτοκαλί.
Άνθρωποι έρχονται απ'όλο τον κόσμο να εκπαιδευτούν.
Και μετά φεύγουν και σχεδιάζουν πως
θα συλλέξουν τους σπόρους.
Υπάρχουν χιλιάδες άνθρωποι σε όλο το κόσμο
που σημειώνουν σημεία στα οποία υπάρχουν φυτά υπό εξαφάνιση.
Τα ψάχνουν. Τα βρίσκουν κατα την διάρκεια της ανθοφορίας.
Και επιστρέφουν όταν θα έχουν βγάλει σπόρους.
Και συλλέγουν τους σπόρους. Σε όλο τον κόσμο.
Οι σπόροι -- μέρος της διαδικασίας δεν είναι πολύ τεχνικό.
Τους τοποθετείς σε τσάντες και τους ξηραίνεις.
Τους βάζεις ετικέτα. Κάνεις και κάποια πράγματα υψηλής τεχνολογίας εδώ και εκεί.
Κάποια πρόχειρα πράγματα εδώ και εκεί.
Και το κυρίως θέμα είναι ότι πρέπει να τους ξηράνεις
πολύ προσεκτικά, σε χαμηλή θερμοκρασία.
και μετά πρέπει να αποθηκευτούν
σε περίπου 20 βαθμούς κελσίου --
δηλαδή μείον 4 βαθμούς Φαρενάιτ, πιστεύω --
με πολύ χαμηλή υγρασία.
Και αυτοί οι σπόροι θα μπορούν να βλαστήσουν,
πιστεύουμε, με πολλά απο τα είδη,
μετά και από χιλιάδες χρόνια,
και σίγουρα μετά απο εκατοντάδες χρόνια.
Δεν έχει νόημα να αποθηκεύεις σπόρους αν δεν ξέρεις αν είναι ζωντανοί.
Έτσι κάθε 10 χρόνια κάνουμε τεστ βλαστικότητας
σε κάθε δείγμα σπόρων που έχουμε.
Και αυτό είναι ένα κατανεμημένο δίκτυο.
Έτσι παντού στον κόσμο θα κάνουν το ίδιο πράγμα.
Και αυτό μας επιτρέπει να αναπτύξουμε πρωτόκολλα βλαστικότητας.
Αυτό σημαίνει ότι ξέρουμε τον σωστό συνδυασμό ζέστης
και ψύχους και τους κύκλους που πρέπει να κάνεις
για να κάνεις τους σπόρους να βλαστήσουν.
Και αυτό είναι μια πολύ χρήσιμη πληροφορία.
Και τότε αναπτύσσουμε αυτούς τους σπόρους,
και λέμε στους ανθρώπους, πίσω στις χώρες από όπου πάρθηκαν οι σπόροι,
"Κοιτάξτε, δεν αποθηκεύουμε μόνο
τους σπόρους για το μέλλον,
αλλά μπορούμε να σας δώσουμε πληροφορίες για το
πώς θα βλαστήσουν αυτά τα δύσκολα φυτά."
Και αυτό ήδη συμβαίνει.
Έτσι που έχουμε φτάσει ως τώρα;
Είμαι χαρούμενος να σας πώ ότι ο δισεκατομμυριοστός σπόρος,
αυτό είναι ο τρείς χιλιάδες εκατομμυριοστός σπόρος,
έχει αποθηκευτεί.
10 τοις εκατό όλων των ειδών στον πλανήτη.
24 χιλιάδες είδη είναι ασφαλή.
30 χιλιάδες είδη, αν έχουμε την χρηματοδότηση, μέχρι τον επόμενο χρόνο
25 τοις εκατό των φυτών όλου του κόσμου, μέχρι το 2020.
Και αυτά δεν είναι μόνο καλλιεργητικά φυτά,
όπως θα έχετε δει να αποθηκεύονται στο Σβάλμπαρντ της Νορβηγίας.
Φανταστική δουλεία εκεί.
Αυτό είναι τουλάχιστον 100 φορές μεγαλύτερο.
Έχουμε χιλιάδες συλλογές οι οποίες έχουν σταλεί
σ'όλο τον κόσμο.
Ανθεκτικά στη ξηρασία δασικά είδη στάλθηκαν στο Πακιστάν και στην Αίγυπτο.
Ειδικά φωτοσυνθετικά-αποδοτικά φυτά
έρχονται εδώ στις Ηνωμένες Πολιτείες.
Ανθεκτικά στην αλατότητα είδη βοσκοτόπων στάλθηκαν στην Αυστραλία.
Και η λίστα συνεχίζεται.
Αυτοί οι σπόροι χρησιμοποιούνται για αποκατάσταση.
Έτσι σε περιβάλλοντα τα οποία έχουν ήδη ζημειωθεί,
όπως το ψηλό χόρτο "prairie", εδώ στης ΗΠΑ,
ή σε μεταλλευμένες περιοχές σε διάφορες χώρες,
η αποκατάσταση έχει ήδη αρχίσει λόγω αυτών των ειδών.
Και λόγω αυτής της συλλογής.
Κάποια απο αυτά τα φυτά, όπως αυτά στο κάτω μέρος
αριστερά της οθόνης,
είναι οι τελευταίοι εναπομείναντες πληθυσμοί.
Η φωτογραφία όπου ένας συλλέγει σπόρους δίπλα σ'ένα φορτηγό,
απο αυτό το φυτό έχουν μείνει περίπου 30 δένδρα.
Φανταστικά χρήσιμο φυτό,
και για πρωτεΐνη αλλα και για φάρμακο.
Αυτήν την στιγμή γίνεται εκπαίδευση σε Κίνα, στης ΗΠΑ,
και σε άλλες χώρες.
Πόσο στοιχίζει;
2.800,00 δολλάρια ανα είδος σε μέσο όρο.
Πιστεύω ότι το κόστος είναι λίγο.
Και με αυτό έχεις όλα τα επιστημονικά δεδομένα
που το συνοδεύουν.
Η μελλοντική μας έρευνα είναι "Πως μπορούμε να βρούμε
τους γενετικούς και μοριακούς δείκτες,
για τη βιωσιμότητα των σπόρων,
χωρίς να χρειάζεται να τα σπέρνουμε ανά 10 χρόνια;"
Και έχουν σχεδόν πετύχει.
Σας ευχαριστώ πολύ.
(Χειροκρότημα)